Document ID: /roh_data/filtered/Bilingualer_Corpus_interleaved-it-rm.jsonl.gz/318

This is a text translated from Italian to Rumantsch Grischun.
L'abete bianco: amato da tutti e disconosciuto da molti

Per la Giornata internazionale del bosco (21 marzo 2000)

L'abete bianco è un importante elemento dei nostri sistemi ecologico-forestali. Esso protegge i fianchi scoscesi delle montagne, fornisce la preziosa materia prima costituita dal legno e costituisce una nicchia per diversi abitanti del bosco. Nel nostro mondo frenetico in cui le cose mutano incessantemente esso è tuttavia esposto anche a diversi pericoli, ragion per cui gli si è dedicata la Giornata del bosco di quest'anno.

L'abete sovrasta con le sue imponenti dimensioni e la sua elevata età la maggior parte delle costruzioni e dei monumenti della civilizzazione. A quale forestale viene in mente di pensare guardando un riuscito rimboschimento naturale con abeti bianchi a quante cose accadranno al singolo albero durante la sua lunga vita e se il suo prodotto finale, il legno, dopo 200-250 anni verrà effettivamente utilizzato. L'abete bianco mostra in modo impressionante se gli piacciono o meno le condizioni ambientali. Le posizioni in semiombra al momento della crescita e più tardi un sufficiente spazio per la formazione di una corona ben proporzionata costituiscono i presupposti ideali, affinché esso possa svilupparsi negli anni in modo ottimale e produrre preziose scelte di legna. Presupposti di questo genere esisterebbero nei Grigioni soprattutto in Prettigovia, lungo i pendii ombrosi del Churer Rheintal, della Surselva, della Valle del Reno Posteriore fino ad Andeer e nelle Valli meridionali di Poschiavo, Bregaglia, Mesolcina e Calanca. Grazie alle sue radici profonde l'abete funge da spugna del suolo e impedisce in tal modo il deflusso dell'acqua in superficie, l'erosione e gli smottamenti dei pendii.

Promuovere l'abete

Purtroppo il valore ecologico dell'abete bianco non è stato riconosciuto per parecchi decenni e si è data la preferenza al legno dell'abete rosso. In alcune regioni è stato eliminato quasi sistematicamente. Nelle vallate percorse dal favonio al margine della sua diffusione ha sofferto in misura crescente a causa del vischio (parassita) e soprattutto della siccità e dell'inquinamento atmosferico. Nel frattempo le opinioni sono cambiate. Con grandi sforzi si tenta di farlo crescere e di creare boschi misti conformi all'ubicazione. Ciò riesce tuttavia soltanto entro recinzioni, in quanto dei germogli dei giovani abeti sono assai ghiotti caprioli, cervi e camosci. Gli organi della caccia possono dare una mano all'abete continuando a tenere sotto controllo il numero delle popolazioni di questi ungulati. I potenziali utilizzatori del legno e i loro responsabili vengono invitati a contribuire a un maggiore impiego del legno di abete bianco e a promuovere questa materia prima ecologica e disponibile in grande quantità in tutti i settori. Ognuno di noi contribuisce al mantenimento e alla promozione dell'abete evitando inutili disturbi degli spazi vitali e riducendo le sostanze che inquinano l'aria. Infine l'appello è rivolto a tutta la popolazione ed è inteso a far capire le peculiarità e le esigenze di quest'albero, ad imparare da esso e a subordinare il nostro senso del valore a breve scadenza a quello a lunga scadenza che si stende per 100-200 anni.

Giornata internazionale del bosco 2000

La GIB 2000 si prefigge di mostrare, prendendo lo spunto dall'abete bianco, come il mutamento dei valori si ripercuote sulla persistenza del bosco e sull'economia del legno. I messaggi della GIB 2000 verranno veramente recepiti, soltanto se molta gente vede, vive e riconosce nel "proprio bosco" la bellezza, l'importanza e i problemi dell'abete bianco. La popolazione viene perciò invitata a partecipare alle manifestazioni locali dei servizi forestali. Il tema si presta pure in modo particolare per le classi scolastiche.

Nuova pubblicazione

L'opuscolo "Giganten und Überlebenskünstler" informa in modo semplice e comprensivo sull'im-portanza e sulla minaccia che incombe sull'abete bianco. La pubblicazione è stata allestita appositamente per la Giornata del bosco dall'Ispettorato forestale dei Grigioni e può essere richiesta al numero di telefono 081-257 38 61.

Organo: Ispettorato forestale dei Grigioni

Fonte: it Ispettorato forestale dei Grigioni

Data: 17.03.2000

L'aviez: Amà da tuts - sconuschì da blers

Per il di internaziunal dal guaud (21 da mars 2000)

L'aviez è in element impurtant da noss ecosistems dal guaud. El protegia spundas taissas cunter erosiuns, furnischa il lain sco materia prima custaivla e porscha ina nischa per differents abitants dal guaud. En noss mund da curta durada è el dentant er exponì a numerus privels. Perquai è vegnì deditgà ad el il di dal guaud da quest onn.

L'aviez, cun sias dimensiuns giganticas e sia gronda vegliadetgna, dominescha la pli gronda part dals edifizis e monuments culturals civilisatoris. Tge selvicultur sa fa patratgs durant ina regiuvnament dal guaud cun aviezs, tge ch'ina singula planta fa atras durant sia lunga vita e sche ses product final, il lain, po anc vegnir duvrà suenter 200 fin 250 onns? Ina ponderaziun persistenta ed a lunga durada, independenta da las tendenzas da la moda, tutga tar il mintgadi dal selvicultur. Qua mussa l'aviez a moda impressiunanta, sche las cundiziuns da l'ambient il plaschan u betg. Lieus cun mesa sumbriva tar il regiuvnament, pli tard er plazza avunda per furmar ina tschima bainproporziunada, èn premissas idealas per ch'el sa possia sviluppar a moda optimala en ils lieus frestgs e profunds ch'èn adattads per el e ch'el possia producir sortiments da lain prezius. Talas premissas fissan dadas en il Grischun surtut en il Partenz, a las spundas pli sumbrivantas da la Val dal Rain grischuna, da la Surselva, da Valragn fin Andeer ed en las valladas dal sid Puschlav, Bergiaglia, Mesauc e Calanca. Tras sias ragischs profundas promova ella l'effect da spungia dal terren ed impedescha uschia il scul superfizial da l'aua, erosiuns e sbuvadas dal terren.

Promover l'aviez

Deplorablamain han ins sconuschì la valur ecologica da l'aviez durant plirs decennis e preferì il lain dal pign visavi quel da l'aviez. En insaquantas regiuns è el vegnì eliminà quasi sistematicamain. En situaziuns pli bassas da las vals cun favugn, a l'ur da sia derasaziun natirala, ha el patì adina dapli da la vistga e surtut da la setgira e da las substanzas nuschaivlas en l'aria. En il fratemp han ins midà idea. Cun grond engaschament emprov'ins da cultivar l'aviez e da stgaffir guauds maschadads confurm al lieu. Quai reussescha dentant be en saivs, perquai che l'aviez giuven è il favorit e stat sisum la carta da menu dals chavriels, tschiervs e chamutschs. Ils organs da chatscha pon gidar l'aviez, sch'els cuntinueschan ils sforzs per adattar ils effectivs da selvaschinas d'ungla. Ils utilisaders potenzials da laina e lur responsabels vegnan dumandads da favurisar il diever pli frequent da lain d'aviez e da promover sin tut ils secturs questa materia prima producida cun resguard a l'ambient e cun persistenza. Mintgin da nus serva al mantegniment ed a la promoziun da l'aviez, sche nus evitain disturbis betg necessaris da territoris da viver da selvaschina e gidain a reducir las substanzas nuschaivlas en l'aria. Finalmain vegni appellà a tut la populaziun d'empruvar da chapir las particularitads e pretensiuns da l'aviez, d'emprender dad el e da subordinar nossas ideas da valur da curta durada al patratgar a lunga durada en periodas da 100 fin 200 onns.

Di internaziunal dal guaud 2000

Il DIG 2000 vul mussar cun l'exempel da l'aviez, tge consequenzas che la midada da las valurs ha sin la persistenza en il guaud e sin l'economia da laina. Ils messadis dal DIG 2000 vegnan propi chapids be sche tants umans sco pussaivel vesan, experimenteschan e renconuschan la bellezza, l'impurtanza ed ils problems en connex cun l'aviez en "lur guaud". Perquai va l'appel a la populaziun da sa participar ad occurrenzas localas dals servetschs forestals u d'iniziar sez ulteriurs arranschaments. Il tema è surtut er adattà per classas da scola.

Nova publicaziun

La broschura "Giganten und Überlebenskünstler" infurmescha a moda simpla ed enclegentaivla davart l'impurtanza e la periclitaziun da l'aviez. La publicaziun è vegnida edida da l'inspecturat da guaud dal Grischun spezialmain per il di dal guaud. Ella po vegnir empustada per telefon, nr. 081-257 38 61.

Gremi: inspecturat forestal dal Grischun

Funtauna: rg inspecturat forestal dal Grischun

Data: 17.03.2000